User:Raveen Mohanvel/sandbox

தேசியக் கலைகள் மன்றம் வரலாறு 14 உறுப்பினர்கள் கொண்ட, கலாச்சாரம் மற்றும் கலைக்கான ஆலோசனைக் குழு, 1988-ஆம் ஆண்டு அப்போதைய இரண்டாவது துணைப் பிரதமர் ஓங் தெங் சியோங் தலைமையில் அமைக்கப்பட்டது. இது சிங்கப்பூரின் கலைகள் மற்றும் கலாச்சார நிலைகளை மறு ஆய்வு செய்து நம் நாட்டை அடுத்த நூற்றாண்டுக்குள் கலாச்சாரத் துடிப்புமிக்க ஒன்றாக மாற்றுவதற்கான திட்டங்களை முன் வைக்கும் நோக்கத்தோடு செயல்படத் தொடங்கியது. இந்த ஆலோசனைக் குழு பொது மக்களிடமிருந்து கருத்துக்கள் மற்றும் ஆலோசனைகளைப் பெற்று, தேசியக் கலைகள் மன்றம் ஒன்றை நிறுவி, அதன் வாயிலாக ஒரு புதிய கலாச்சார அமைப்பை ஏற்படுத்தி சிங்கப்பூர் கலை வளர்ச்சிக்காகத் துணை நிற்க வேண்டும் என்று பரிந்துரைத்தது. இதன் அடிப்படையில் 23 மார்ச் 1990-ல், சமூக மேம்பாட்டு அமைச்சர் வோங் கான் செங் அவர்கள் கலைக்ள மன்றம் ஒன்றை உருவாக்கும் திட்டத்தை முன்வைத்தார்.

17 ஆகஸ்ட் 1991 அன்று, தேசியக் கலைகள் மன்றம், நாடாளுமன்ற சட்டத்தின் கீழ் ஒரு நியதி (statutory) அமைப்பாக நிறுவப்பட்டது. 1991-ஆம் ஆண்டு அக்டோபர் 15-ம் தேதி முதல் இம்மன்றத்தில், தகவல் மற்றும் கலைகள் அமைச்சின் கீழ் இயங்கிய முந்திய கலைகள் பிரிவு, சிங்கப்பூர் கலாச்சார அறநிறுவனம் மற்றும் தேசிய திரையரங்கு அறக்கட்டளை ஆகியவை உள்ளடங்கி இருந்தன.

நாடாளுமன்ற சட்டத்தின் கீழ் இயங்கும் தேசியக் கலைகள் மன்றம் சிங்கப்பூரின் இலக்கிய, நிகழ் மற்றும் காட்சிக் கலைகள் வளர்ச்சிக்கு பாடுபடும் ஒரு தேசிய அமைப்பாகச் செயல்படுகிறது. மன்றத்தின் முதல் தலைவராக டொமி கோவும் முதல் துணைத் தலைவராக (தகவல் மற்றும் கலை அமைச்சின் நிரந்தர செயலாளர்) கோ கிம் லியோங்கும் இருந்தனர். அவர்கள் 18-உறுப்பினர்கள் கொண்ட குழுவிற்கும் தலைவர்களாக இருந்தனர். அக்குழுவில் அரசு மற்றும் தனியார் பிரிவைச் சேர்ந்த கலைத்துறை சார்ந்த முக்கிய பிரமுகர்கள் அங்கத்தினராக இருந்தனர். இம்மன்றத்தின் தொலைநோக்கு முழக்கவரி, "கலைகளைக் காக்க உதவி, சிங்கையைக் கலைக்கான துடிப்புமிக்க உலக நகரமாக மாற்றுவது’’ என்பதே ஆகும். மக்களை சென்று அடைய வேண்டும் என்ற நோக்கத்திற்காகவே, தேசியக் கலைகள் மன்றம், கல்வி அமைச்சு மற்றும் தேசிய தொழிற்சங்க காங்கிரஸ் (என்.டி.யூ.சி), மக்கள் கழகம் ஆகியவற்றோடு இணைந்து மாணவர்களிடையேயும் அடித்தள அமைப்புக்கள் மத்தியிலும் கலை ஆர்வத்தைத் தூண்ட அணுக்கமாகப் பாடுபடுகிறது.

செயற்பாடுகள் •	சமூகத்தை ஈடுபடுத்த ‘வெள்ளி கலை’ (Silver Arts) (மூத்த குடிமக்களையும் ஊக்குவித்து கலையைத் தொடரும் நோக்கத்தில்) என்ற நிகழ்வு நடத்தப்படுகின்றது. •	மேலும் கலைகள் மன்ற கலைக் கல்வியின் மூலம் மாணவர்கள் கலைப் பட்டறைகள், நிகழ்ச்சிகள், கண்காட்சிகள் போன்றவற்றில் பங்கேற்க சிறப்பு மானியங்களையும்  நிதி ஆதரவையும் தருகின்றது. •	அத்துடன், சிங்கப்பூர் எழுத்தாளர் விழா, ‘நொய்ஸ் சிங்கப்பூர்’ (Noice Singapore) மற்றும் ‘காட் டு மூவ்’ (Got to move) போன்ற நிகழ்ச்சிகளை நடத்துகிறது. •	அது சிங்கப்பூர் கலை அருங்காட்சியகம் நடத்தும் ‘சிங்கப்பூர் பியநெல்’ (Biennale) என்னும் நிகழ்ச்சிக்கும் ஆதரவு அளித்து வருகிறது. •	தேசியக் கலைகள் மன்ற கலைக் கல்வித் திட்டம் – கலையின் முக்கியத்துவத்தையும் அதன் ஈடுபாட்டையும் இளம் பள்ளி மாணவர்களிடையே விதைக்க பல போட்டிகளை நடத்துகிறது. தேசிய பியானோ, வயலின் போட்டி, தேசிய சீனா மற்றும் இந்திய இசைப் போட்டி, 2 ஆண்டுகளுக்கு ஒருமுறை தங்கமுனை விருது போட்டி (சிறுகதை) ஆகியவற்றை நடத்துகிறது •	சிங்கப்பூர் எழுத்தாளர் விழா – ஒவ்வோர் ஆண்டும் 4 அதிகாரத்துவ மொழியின் சிறந்த எழுத்தாளர்களை அறிமுகம் செய்து புதிய எழுத்தாளர்களை உருவாக்கவும் உதவுகிறது. •	சிங்கப்பூர் கலைகள் விழா – ஆண்டுதோறும் சிங்கப்பூர்கள் கலைகளில் ஈடுபட, பார்த்து ரசிக்க வாய்ப்புகளை ஏற்படுத்திக் கொடுக்கிறது. •	அதே சமயம் முறையற்ற, ஆபாசமான கலைப்படைப்புகளைக் கண்டித்துத் தடை செய்யவும் இந்த மன்றம் தயங்காது.

கலை மானியங்கள் கலைஞர்கள் தங்கள் பல்வேறு திட்டங்கள் அல்லது தேவைகளுக்குத் தேசியக் கலைகள் மன்றத்திற்கு நேரடியாக நிதி உதவி பெற விண்ணப்பிக்க முடியும். தேசியக் கலைகள் மன்றத்தின் மானியங்கள் ஏழு வெவ்வேறு பிரிவுகளைக் கொண்டுள்ளது. அவை நிர்வாக அமைப்புகளின் வளர்ச்சி, உருவாக்கம், தயாரிப்பு, படைப்பு, ஈடுபாடு, வர்த்தக மற்றும் பார்வையாளர்கள் வளர்ச்சி, திறன் வளர்ச்சி மற்றும் ஆய்வு வளர்ச்சி போன்றவையாகும். இந்த புதிய கட்டமைப்பு 18 பிப்ரவரி 2013 ல் தொடங்கி வைக்கப்பட்டது. கலை தளங்களில் மற்றும் துறைகளில் வளர்ந்து வரும் பன்முகத்தன்மைக்கு இடமளிக்கும் வகையில் இது அமைந்தது. ஆகஸ்ட் 2015 – ல் மானியம் பெற்றவர்களில் சிலர் பின்வருமாறு: 1.	கிரேஸ் லோ (பெருஞ்சுவர்: ஒரு பெண்ணின் பயணம்), (The Great Wall: One Woman’s Journey) 2.	டான் கெங் ஹுவா (20- something theatre Festival) 3.	ஓர்பிஸ் விழா புரொடக்சன்ஸ் பிரைவேட் லிமிடெட் (3 வது சிங்கப்பூர் சர்வதேச ஜாஸ் விழா) ஆகும். நோக்கங்கள் கடந்த இரு சாகாப்தங்களில், தேசியக் கலைகள் மன்றம் கலைத் திறமையாளர்களைக் கண்டறிந்து அவர்களை ஊக்குவித்துக் கல்வி உதவித்தொகை வழங்கி வருகிறது. புதிய கலை உள் கட்டமைப்பு மற்றும் நிறுவனங்களை நிறுவி, சிங்கப்பூர் நிகழ்கலைத்திறன் மற்றும் காட்சிக் கலைத்திறன் (performing and visual Arts) நடவடிக்கைகளைக் குறிப்பிட்ட அளவு அதிகரித்து வருகின்றது. அதே போல் சிங்கப்பூரிலுள்ள கலை அமைப்புகளும் அதிகரித்து வருகின்றன. தேசிய கலைகள் மன்றம் கலைத் துறையின் குறிப்பிட்ட தேவைகளை நிவர்த்தி செய்ய பின்வரும் கல்வி உதவித்தொகையை வழங்குகிறது:

- தேசிய கலைகள் மன்ற மேலாண்மை உதவித்தொகை - தேசிய கலைகள் மன்ற உதவித்தொகை (இளநிலைப் பிரிவுகள்) - தேசிய கலைகள் மன்ற உதவித்தொகை (பட்டப்படிப்பு)

தேசிய கலைகள் மன்றம் 13-ம் வாரியக் குழு உறுப்பினர்கள் தலைவர் –	பேராசிரியர் சான் ஹெங் சீ துணைத் தலைவர் –	திரு. கோ யூ லின் மற்ற உறுப்பினர்கள் -	குமாரி. கிளேர் சியாங் குமாரி. சோங் சியாக் சிங் திரு. கை ஹார்வி சாமுவல் இணைப் பேராசிரியர். குவாக் கியான் வூன் திரு. சுஹைமி சைனுல் அபிடின் குமாரி. டான் லீ சன் திரு. வாங் சியூ ஹூங் டாக்டர். மெய்ரா சண்ட் திரு. ரிச்சர்ட் ஹூ திரு. பியரி லோரிணட் திரு. அல்வின் டே திரு. வில்சன் டான் பேராசிரியர். சம் யீ லூங் திரு. வூ சியோ குவாங் திரு. சிம் கிம் குவான் தொகுப்பு – ரவீன் (JC!) Yishun Junior college நன்றி - F:\National Arts Council (Singapore) - Wikipedia.html